Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Josip Sopta, provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
fra Diego Deklić tajnik provincije, vikar, ekonom, tel. 254-348
i fra Tomislav Ćurić knjižničar
Zadar, 28. svibnja 2011.

20(75)2011.

Evanđelje Iv 14,15-21
Ja ću moliti Oca i on će vam dati drugoga Branitelja.
Čitanje svetog Evanđelja po Ivanu
U ono vrijeme: Reče Isus svojim učenicima:
»Ako me ljubite, zapovijedi ćete moje čuvati. I ja ću moliti Oca i on će vam dati drugoga Branitelja da bude s vama zauvijek: Duha Istine, kojega svijet ne može primiti jer ga ne vidi i ne poznaje. Vi ga poznajete jer kod vas ostaje i u vama je. Neću vas ostaviti kao siročad; doći ću k vama. Još malo i svijet me više neće vidjeti, no vi ćete me vidjeti jer ja živim i vi ćete živjeti. U onaj ćete dan spoznati da sam ja u Ocu svom i vi u meni i ja u vama. Tko ima moje zapovijedi i čuva ih, taj me ljubi; a tko mene ljubi, njega će ljubiti Otac moj, i ja ću ljubiti njega i njemu se očitovati.«
Riječ Gospodnja.

„I gdje još mogu Boga
doživjeti?"
Pitanje koje je postavljeno na početku, sada ima odgovor. Mogu Boga doživjeti ne samo u Crkvi, ne samo u svagdašnjem životu. Njega mogu doživjeti u svojoj nutrini. Bog živi u meni. Uskrsli živi u meni. Duh diše u meni. Zar to nije malo sebično? A gdje je zajedništvo? Gdje je milosrđe? Tko sudjeluje dublje, intenzivnije i sudjeluje na životu Trojedinog Boga, taj će to prenositi u svoju okolinu, poput lonca na bunaru koji grabi vodu iz dubine. On sam postaje slika Boga, koji je izvor svakog dobra.

DUH ISTINE – LJUBI BOGA I BRATA ČOVJEKA (Iv 14, 15 – 21)
Što znači biti Kristov sljedbenik, što znači biti kršćanin? To je trajno pitanje i neke vrste želja. Isus je sam odgovorio i upitao svoje sljedbenike kako će ga nasljedovati: Tko me ljubi, ostat će vjeran mojim zapovijedima. A njegova je zapovijed: ljubi Boga i bližnjega svoga (brata čovjeka).
I. Znači, Kristovo nasljedovanje sastoji se u odnosu ljubavi prema Bogu stvoritelju i smislu cijeloga svemira i svakog ljudskog života. Svemir proizlazi iz Božanstva. On je svet, on pokazuje na svojega stvoritelja. Svijet bi bio besmislen, jer u samome sebi ne može naći svoje osmišljenje – kontingentan (ne nužan) je bez Boga.
Odnos prema Bogu, priznavanje Boga, otvaranje prema Bogu, slućenje Boga, zazivanje Boga donosi ravnotežu, čini čovjeka zdravim i smirenim. Ako se prekine čovjekov odnos prema Bogu, mnoge se stvari i mnogi ljudski odnosi pobrkaju. Izrode se mnogi odnosi, pojavljuju se lažni bogovi i idolatrija, kult ličnosti i mnoga svakodnevna otuđenja. Bez odnosa prema Bogu iščezava sigurni i stabilni oslonac.
Čovjek se gubi, biva ostavljen samome sebi. A čovjek ostavljen samome sebi gubi svoju ravnotežu. Čovjek bez Boga posljedično ostaje i čovjek bez 'duše'. Naša ljudska povijest ima iskustvo vremenā 'bez Boga'. Takva je vremena registrirala Biblija. 'Čovječe pokušaj živjeti bez odnosa prema Bogu, pa ćeš sam vidjeti gdje ćeš se naći sa samim sobom'. Danas se već ispituje koja je vrednota religioznost i nereligioznost za čovjekovu psihu, za čovjekovo stabilno stanje.
Bilo je vremena, i čini se da je već prošlo, kad su neki 'naučavali' da je vjerovanje u Boga otuđenje i nazadnost. Takvi su mislili i to proglašavali znanstvenim, da je Bog konkurent čovjeku te time mu smeta pri vlastitom ostvarenju. Izgleda da je taj 'pubertet' već preboljen, barem na globalnom planu. Posljedično je desakraliziran čovjek i cijeli svijet. Doveden je u pitanje opstanak cijelog svemira. Da li to iskustvo počelo otrježnjavati čovjeka i cijelo čovječanstvo, da li je to razlog izvjesnog povratka Bogu ili traženu Boga, postavlja se pitanje teološki, filozofski, sociološki...
Pa kad gledamo samo iz čovjekovo potrebe da čovjek ostane čovjek potreban mu je Bog. 'Da ga nema trebalo bi ga izmisliti', tako netko reče. Bez Boga je teško osmisliti i početak i sadašnjost i završetak samoga čovjeka. Kako postaviti ili naći kriterij vlastite stabilnosti, koja niti može biti zakonska, niti neka druga, ako nije nešto uz što stoji ljudska savjest i svijest. Odnos prema Bogu živi se i kroz kult prema Bogu.
Kroz molitvu, meditaciju, slavljenje božanskih očitovanja. Kultu je cilj da čovjeka uvede u odnos prema Bogu, da kroz kult čovjek osjeti svoju dušu i u njoj božanstvo. Duh istine je taj koji nas uvodi u iskustvo božanstva koje je najživotnije u nama samima, jer mi (čovjek) smo slika živoga Boga.
Zato Isusov poziv nije nešto 'neprirodno', nije nešto što bi nas otuđivalo. Sam se Isus poistovjetio sa svim ljudima. Uz to što je svaki čovjek slika Božja, tomu je dodano Isusovo izjednačenje s ljudskim rodom. Svatko tko ljubi, svatko tko je željan ljubavi već je u odnosu prema Kristu i Krist je u njegovu životu. Isus poslije svojeg uskrsnuća više nije fraza, imenica. On je sa svima nama u spasiteljskom odnosu.
To je Isusova novost i novi odnos prema čovjeku i Bogu. Pa kao što je svaka ljubav kompleksna i na kušnji, nesigurna i božanska, takav je i naš odnos s Bogom i čovjekom. On je uvijek nesiguran, nepotpun... Sok cijelog Evanđelja, cijelog Isusa je ljubav.
Ljubav velikim i malim slovom. Bog i čovjek. U ljubavi je čovjek najistinskiji, najpotpuniji, najosmišljeniji... Kroz brata se ljubi Krista, jer ljubav Krista uključuje čovjeka.
Marjan Jurčević

6. vazmena nedjelja godine A (Iv 14,15-21)
Popričesna meditacija
Gospodine!
Suočenje sa svijetom upozorava na činjenicu da je protivljenje, čak i progonstvo, sastavni dio evanđeoskog života. Uvijek je Tvoja riječ takva da ne da mira. Kada Crkva ili kršćani svojim životom više nikoga ne izazivaju, ničim ne iznenađuju, postoji opasnost da se posumnja u životvornost vjere. Kao i u prvim kršćanskim stoljećima, tako i danas, kršćani su pozvani pred sudištem svojih bližnjih “dati razlog nade” koja je u njima.
Zašto bih se trudio da svojim stavovima ne izazovem protivljenje? Nisam li tada premalo evanđeoski? Isus mi kazuje o Branitelju koji će pomoći nadići prepreke koje stoje na putu Riječi. Bitno je da kršćanina ništa ne odvoji od ljubavi Kristove: “ni nevolje, ni progonstvo, ni mač!”
Gospodine! Treba mi Branitelj, Branitelj milosnog života, Onaj koji će dati riječ kada bude trebalo svjedočiti za Riječ.
“Neću vas ostaviti sirođad!” Hvala ti, Isuse, za utjehu ovih riječi. “Šaljem vam Duha Branitelja!”
Priredio: Dario Miletić

Sebe shvaćati kao prostor Boga koji ljubi
Sada se smijemo okrenuti prema sebi. I ne želimo se baviti samima sobom, nego ući u nas same, promatrati našu najdublju nutrinu. Bog želi tu boraviti. Isus i njegov Otac žele tu boraviti: „Ako me tko ljubi, držat će moju riječ i moj će ga Otac ljubiti, i mi ćemo doći k njemu i kod njega ući." (Iv 14,23)
Postoji li u meni mjesto za takav posjet, jesam li ja uopće kod samoga sebe kod kuće tako da mogu otvoriti vrata? Kad nam dolazi posjeta, koja nam je vrlo važna, onda ćemo stan na poseban način očistiti. A kad dolazi papa, ili neki veliki državnik, onda se čak i zgrade saniraju. Ova usporedba malo šepa: Bog je važniji od svake ove posjete, jer nam je on blizu i želi u nama boraviti.
Vjerovati znači živjeti u prostoru presvetog Trojstva. Vjerovati znači stvarati prostor za Oca, Sina i „Drugog branitelja",
Duha Svetoga: vjerovati, kao proljetno čišćenje srca, koje oslobađa našu nutrinu ustajalog zraka i smrada i prašine da možemo bolje vidjeti i bolje disati. DM

SATNICA * OBAVIJESTI * SATNICA * OBAVIJESTI * SATNICA
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Nedjelja 29. V. VI. VAZMENA
Ponedjeljak: 30. V: Gospa od Zečeva (PLAKAT) Kateheze za odrasle u 20,45 sati
Utorak 31. V. Pohođ.BLDj Marije. - 12. od 13. utoraka sv. Anti - molitva. Kateheze za mlade u 20,45 sati. SVIBANJSKA POBOŽNOST
Srijeda 1. VI. Justin, Gaudencije LIPANJSKA POBOŽNOST
Četvrtak 2. VI. SPASOVO Mise u 7 i 20 sati
Petak 3. VI. Karlo Lavanga i drugovi
Subota 4. VI Kvirin Sisački
Nedjelja 5. VI. VII. VAZMENA. Benedikt XVI Papa dolazi u Zagreb
Iiduće NEDJELJE SU MISE u 8,30 u 10 i u 20 sati
Svaki dan je misa u 7 i u 20 sati
Služba časova (časoslov): svagdanom u sv. misi,
nedjeljom i svetkovinama Večernja u 19,30 sati.
Prve nedjelje u mjesecu sastanak s FSR-om sat vremena prije večernje mise
Euharistijsko klanjanje: u petak poslije Mise
Krunicu molimo svaki dan u 19,30 sati. LIPANJSKA POBOŽNOST

PODNO GRIJANJE U CRKVI SV. FRANE
28. svibnja 2011. Bogu hvala i svima hvala za pomoć pri uređenju PODA CRKVE.
Molimo Vas da nam pomognete platiti (prema svojim mogućnostima) podno grijanje i izvedene radove.
Naručili smo projekt instalacije solarnih kolektora za podno grijanje. Molimo Vas da nam pomognete ostvariti ovaj projekt.
Svaki Vaš dar je dobrodošao i unaprijed Vam zahvaljujemo.
Za sve koji žele uplatiti novac na žiro račun mogu preuzeti uplatnicu u sakristiji.
Vi možete svoje priloge uplatiti za grijanje u sakristiji ili preko žiro računa:
Samostan sv. Frane u Zadru Hypo Alpe-Adria Bank d. d., Zagreb:
2500009-1101027824 s naznakom da je to za crkvu i samostan
sv. Frane u Zadru.

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)